**May One Name a Child After Someone Who Died at a Young Age?**

Rabbi Michael Taubes

 **.1שמות פרשת שמות פרק א**

(א) וְאֵלֶּה שְׁמוֹת בְּנֵי יִשְׂרָאֵל הַבָּאִים מִצְרָיְמָה אֵת יַעֲקֹב אִישׁ וּבֵיתוֹ בָּאוּ:

(ב) רְאוּבֵן שִׁמְעוֹן לֵוִי וִיהוּדָה:

(ג) יִשָּׂשכָר זְבוּלֻן וּבִנְיָמִן:

(ד) דָּן וְנַפְתָּלִי גָּד וְאָשֵׁר:

(ה) וַיְהִי כָּל נֶפֶשׁ יֹצְאֵי יֶרֶךְ יַעֲקֹב שִׁבְעִים נָפֶשׁ וְיוֹסֵף הָיָה בְמִצְרָיִם:

 **.2ויקרא רבה (וילנא) פרשת אמור פרשה לב**

ה - …רב הונא אמר בשם בר קפרא בשביל ד' דברים נגאלו ישראל ממצרים שלא שנו את שמם ואת לשונם ולא אמרו לשון הרע ולא נמצא ביניהן אחד מהן פרוץ בערוה לא שנו את שמן ראובן ושמעון נחתין ראובן ושמעון סלקין לא היו קורין ליהודה רופא ולא לראובן לוליאני ולא ליוסף לסטיס ולא לבנימין אלכסנדרי…

 **.3שיר השירים רבה (וילנא) פרשה ד**

א [יב] גן נעול אחותי כלה - …רבי הונא בשם בר קפרא אמר בזכות ארבעה דברים נגאלו ישראל ממצרים, שלא שינו את שמם, ולא שינו את לשונם, ולא אמרו לשון הרע, ולא נמצא בהן אחד פרוץ בערוה, לא שנו את שמם, ראובן ושמעון נחתין, ראובן ושמעון סלקין, ולא היו קורין לראובן רופוס, ולשמעון לא היו קורין לוליני, וליוסף לסטים, ולבנימן אלכסנדרא…

 **.4תלמוד בבלי מסכת ברכות דף ז עמוד ב**

מנא לן דשמא גרים? - אמר רבי אליעזר דאמר קרא: לכו חזו מפעלות ה' אשר שם שמות בארץ, אל תקרי שמות אלא שמות.

 **.5תהלים פרק מו**

(ט) לְכוּ חֲזוּ מִפְעֲלוֹת יְקֹוָק אֲשֶׁר שָׂם שַׁמּוֹת בָּאָרֶץ:

 **.6רש"י תהלים פרק מו**

(ט) אשר שם שמות - אשר שם ארצות הגוים שממה:

 **.7תלמוד בבלי מסכת יומא דף פג עמוד ב**

רבי מאיר ורבי יהודה ורבי יוסי הוו קא אזלי באורחא, רבי מאיר הוה דייק בשמא.

 **.8רש"י מסכת יומא דף פג עמוד ב**

דייק בשמא - בשמו של בעל הבית אם נאה אם כעור.

 **.9מדרש תנחומא (ורשא) פרשת האזינו**

(ז) [לב, ז] זכור ימות עולם בינו שנות דור ודור לעולם יבדוק אדם בשמות לקרוא לבנו הראוי להיות צדיק כי לפעמים השם גורם טוב או גורם רע…

 **.10ספר חסידים (מרגליות) סימן רמד**

ועוד אמר דברים שהשם גורם לטובה או לרעה. לטובה יש אדם שכל הנקראים בשמו יצליחו לגדולה. וזהו ויקרא בהם שמי ושם אבותי (בראשית מ"ח ט"ז) וכתיב (ישעי' ס"ו כ"ב) כי כאשר השמים החדשים והארץ החדשה אשר אני עושה עומדים לפני (אמר) [נאום] ה' כן יעמוד זרעכם ושמכם וכתיב (שם מ"ג א') קראתי בשמך לי אתה הרי שיש אדם שכל אותם הנקראים על שמו יחיו ויהיו בניו קיימים ויעמידו תולדות. ויש שכל אלה להם להפך שנאמר (שם ס"ה ט"ו) והנחתם שמכם לשבועה לבחורי והמיתך [אדני] ה' ולעבדיו יקרא שם אחר וכתיב (שם י"ד כ"ב) והכרתי לבבל שם ושאר נין ונכד וכתיב (איוב י"ח י"ט) לא נין לו ולא נכד בעמו ואין שריד במגוריו וכתיב (שם שם י"ז) ולא שם לו על פני חוץ. לכן יתפלל אדם שכל הנקראים בשמו יהיו בהם מדות טובות האלה לא אחת מן המדות הרעות ושלא יקראו זרעו על אותן שמדות רעות תלויות בהן…

 **.11בראשית פרשת ויחי פרק מח**

(טז) הַמַּלְאָךְ הַגֹּאֵל אֹתִי מִכָּל רָע יְבָרֵךְ אֶת הַנְּעָרִים וְיִקָּרֵא בָהֶם שְׁמִי וְשֵׁם אֲבֹתַי אַבְרָהָם וְיִצְחָק וְיִדְגּוּ לָרֹב בְּקֶרֶב הָאָרֶץ:

 **.12ישעיהו פרק סו**

(כב) כִּי כַאֲשֶׁר הַשָּׁמַיִם הַחֲדָשִׁים וְהָאָרֶץ הַחֲדָשָׁה אֲשֶׁר אֲנִי עֹשֶׂה עֹמְדִים לְפָנַי נְאֻם יְקֹוָק כֵּן יַעֲמֹד זַרְעֲכֶם וְשִׁמְכֶם:

 **.13ישעיהו פרק מג**

(א) וְעַתָּה כֹּה אָמַר יְקֹוָק בֹּרַאֲךָ יַעֲקֹב וְיֹצֶרְךָ יִשְׂרָאֵל אַל תִּירָא כִּי גְאַלְתִּיךָ קָרָאתִי בְשִׁמְךָ לִי אָתָּה:

 **.14ישעיהו פרק סה**

(טו) וְהִנַּחְתֶּם שִׁמְכֶם לִשְׁבוּעָה לִבְחִירַי וֶהֱמִיתְךָ אֲדֹנָי יְקֹוִק וְלַעֲבָדָיו יִקְרָא שֵׁם אַחֵר:

 **.15ישעיהו פרק יד**

(כב) וְקַמְתִּי עֲלֵיהֶם נְאֻם יְקֹוָק צְבָאוֹת וְהִכְרַתִּי לְבָבֶל שֵׁם וּשְׁאָר וְנִין וָנֶכֶד נְאֻם יְקֹוָק:

 **.16איוב פרק יח**

(יז) זִכְרוֹ אָבַד מִנִּי אָרֶץ וְלֹא שֵׁם לוֹ עַל פְּנֵי חוּץ:

(יח) יֶהְדְּפֻהוּ מֵאוֹר אֶל חֹשֶׁךְ וּמִתֵּבֵל יְנִדֻּהוּ:

(יט) לֹא נִין לוֹ וְלֹא נֶכֶד בְּעַמּוֹ וְאֵין שָׂרִיד בִּמְגוּרָיו:

 **.17ספר מגיד מישרים פרשת שמות מהדורא קמא**

...דרזין דשמהן תלי במאי דאמור רבנן אל תקרי שמות אלא שמות דמאן דאיקרי אברהם נוטה לצד עשיית חסד. ומאן דאיתקרי יוסף או הוא גבור בעריות או הוא זן ומפרנס לאחרים כמו יוסף שזן וכלכל את אביו ואת אחיו וכן שאר שמות, ואע"ג דאיניש רשיעיא אית ליה שמא דצדיקא, ההוא שמא לאו למגנא הוא. דמ"מ אית ליה נטייא למדה דרמיז דהוא שמא לי…

 **.18נועם אלימלך שמות פרשת שמות**

…ואיתא בגמרא (ברכות ז ב) מנלן דשמא גרים שנאמר (תהלים מו, ט) לכו חזו מפעלות אלקים אשר שם שמות בארץ, אל תקרי שמות אלא שמות, ואיתא בזוהר הקדוש (ח"א ס א) דשם זה הקוראים לאדם ביום המילה הוא השם עצמו שבשרשו…או יאמר על פי דאיתא דהרוחניות והנשמה של אדם נקראים בשם שמות דעיקר השם הנקרא לאדם כגון ראובן או שמעון זה השם הוא להנשמה ולא להגוף, והחקירה לזאת הוא שאנו רואים אדם שהוא ישן ורוצים להקיצו משינתו אם דוחפים את גופו לבלתי יקראו אותו בשמו הוא יותר בקושי להעירו מאם היו קוראים אותו בשמו: וזהו מחמת כשאדם ישן אזי נשמתו עולה למעלה ויוצאת מגופו ולכן בקושי להקיצו משינתו על ידי דחיפת הגוף מה שאין כן אם קוראים אותו בשמו…

 **.19שמות פרשת ויקהל פרק לה**

(ל) וַיֹּאמֶר מֹשֶׁה אֶל בְּנֵי יִשְׂרָאֵל רְאוּ קָרָא יְקֹוָק בְּשֵׁם בְּצַלְאֵל בֶּן אוּרִי בֶן חוּר לְמַטֵּה יְהוּדָה:

 **.20קהלת פרק ז**

(א) טוֹב שֵׁם מִשֶּׁמֶן טוֹב וְיוֹם הַמָּוֶת מִיּוֹם הִוָּלְדוֹ:

 **.21אגרא דכלה שמות פרשת ויקהל**

…במדרש [שמו"ר פמ"ח א'] ראו קרא י"י בשם בצלאל, הה"ד [קהלת ז א] טוב שם משמן טוב וכו', טוב היה שמו של בצלאל משמן הטוב, למה שפרסמו הכתוב שנאמר ראו קרא י"י בשם בצלאל…והנה האדם אביו ואמו קוראין לו שם, אבל מהש"י יצא הדבר לקרוא אותו בשם כפי השורש שבנשמתו, ובאם האדם לא יקלקל את שמו, הנה מוכן אל השלימות אשר לזה נוצר, והנה אנחנו רואים שהש"י אמר ראו קרא י"י בשם בצלאל, הנה להיותו מוכן לעשות צל (אל) לאל ית"ש נקרא כן, ונשאר בהכנתו זאת, יצדק מאוד להיאמר עליו טוב שם משמן הטוב, טוב היה שמו של בצלאל וכו', למה שפרסמו הרי אנחנו רואין שזאת היא הכנת נשמתו מבראשית…

 **.22בראשית פרשת נח פרק י**

(כה) וּלְעֵבֶר יֻלַּד שְׁנֵי בָנִים שֵׁם הָאֶחָד פֶּלֶג כִּי בְיָמָיו נִפְלְגָה הָאָרֶץ וְשֵׁם אָחִיו יָקְטָן:

 **.23בראשית רבה (וילנא) פרשת נח פרשה לז**

ז - …ולעבר יולד שני בנים שם האחד פלג כי בימיו נפלגה הארץ, רבי יוסי ורשב"ג רבי יוסי אומר הראשונים ע"י שהיו מכירים את ייחוסיהם היו מוציאין שמן לשם המאורע, אבל אנו שאין אנו מכירים את ייחוסינו, אנו מוציאין לשם אבותינו, רשב"ג אומר הראשונים על ידי שהיו משתמשין ברוח הקודש, היו מוציאין לשם המאורע, אבל אנו שאין אנו משתמשין ברוח הקודש אנו מוציאין לשם אבותינו, א"ר יוסי בן חלפתא נביא גדול היה עבר שהוציא לשם המאורע הה"ד ולעבר יולד שני בנים וגו'…

 **.24ספר חסידים (מרגליות) סימן רמד**

…כיצד יראה אדם כשיש שני אחים יקראו שם בניהם ובנותיהם אחר שם פלוני אפי' אחר צדיק ומתו בלא תולדות או שהיה מן המדות הכתובים למעלה לרעה בהם אל יקראו יותר באותו השם (ר"ל שקראו לו שם בגורל מתוך הספר כאשר עושין לחולה) או בשני אחים נתקיים למ"ד שנים לחזקה ולמ"ד שלשה לחזקה. פעמים שהאחים קוראים בשם אותו האיש ונכשלים זרעם או האחים קראו את בניהם אחר אביהם ומתו והבנות קראו בניהן וחיו, ויש שם פלוני שכל המשפחה שלו אם קראו זרעם בשמו מתו בלא תולדות ולא האריכו ימיהם ובכל ענינים האלו לנקבות, וכשם שיראה החכם שכך הוא אל יאמר אקיים לאבותי שם שלא ישכח והוא רואה שנקראים אחריהם ונכשלו הרי הוא נושא אל נפשו עון. ואין אלה הדברים משום ניחוש שהרי הראשונים היו קוראים את בניהם על שם המאורע ולא מתו אא"כ חטאו כער ואונן. לכך יהיו צדיקים שזרעם מתים ולא מחמת עון אלא שאלו הדברים הזיקו. ואעפ"כ יש לאדם לחשוב שמא בעונו הוא וכל שמתים בניו אחרים קראו אחר פלוני וזה קראו כמו כן ומתו הרי נגזר עליו לפי שכינו אחרים שם כמוהו וחיו.

 **.25ספר חסידים (מרגליות) סימן רמו**

אם ראית אדם שאין בניו מתקיימים דע כי השם גורם להם אם אחיו קורין שם לבניהם אותו שם ומתקיימים ולזה אין מתקיימים דע לך שהמקום גורם יש לו לצאת ולילך למדינה אחרת.

 **.26ים של שלמה מסכת גיטין פרק ד**

לא. עתה אתחיל לכתוב נוסח כל השמות, בין בלשון קודש, בין בלשון לע"ז, על דרך אל"ף בי"ת

י. - …ישעיהו, כך נמצא כתוב ישעיהו בכל ספרי מלכים וישעיהו. אכן העולם אין רגילין לקרות לשום אדם ישעיהו, כי אם ישעיה לחוד, ומצאתי בדברי הימים (א', ג', כ"א) ישעיה. ואינו ישעיהו הנביא, ואמינא מסתמא לא קראו אחריו, כי ריע מזליה, ובן בנו מנשה קטליה במיתה קשה ומשונה (יבמות מ"ט ע"ב) וקראו הבנים אחר ישעיה של דברי הימים. ואולי כוונו גם כן למעלת הנביא, ושינו בו קצת. ולכן מן הסתם יש לכתוב ישעיה…

 **.27דברי הימים א פרק ג**

(כא) וּבֶן חֲנַנְיָה פְּלַטְיָה וִישַׁעְיָה בְּנֵי רְפָיָה בְּנֵי אַרְנָן בְּנֵי עֹבַדְיָה בְּנֵי שְׁכַנְיָה:

 **.28תלמוד בבלי מסכת יבמות דף מט עמוד ב**

תני, שמעון בן עזאי אומר: מצאתי מגלת יוחסין בירושלים…וכתוב בה: מנשה הרג את ישעיה. אמר רבא: מידן דייניה וקטליה…אמר ישעיה: ידענא ביה דלא מקבל מה דאימא ליה, ואי אימא ליה אישוייה מזיד, אמר שם איבלע בארזא. אתיוה לארזא ונסרוה, כי מטא להדי פומא נח נפשיה.

 **.29רש"י מסכת יבמות דף מט עמוד ב**

ידענא ביה - במנשה דלא מקבל תירוצא דטעמא דקראי אלא קטיל לי ואי אימא ליה ולא מקבל אישויי' ליה מזיד בהריגתי דעכשיו הוא סבור להורגני בדין מוטב שאברח מפניו.

כי מטא - נרגא.

להדי פומא - דישעיה.

 **.30בית שמואל שמות אנשים ונשים שמות אנשים**

אות י

[ישעיה] בלא וי"ו אע"ג ישעיה הנביא כתיב בוי"ו ומעט מזעיר כתיב בלא וי"ו מ"מ אין רגילין לקרות בוי"ו ומצאתי בד"ה ישעיה ואינו ישעיה הנביא אלא ישעי' אחר וכתיב בלא וי"ו ומסתמא הנקראים ישעי' לא נקראים אחר ישעיה הנביא משום דריע מזליה דמנשה קטיל אותו במיתה קשה אלא נקראים אחר אותו ישעיה בד"ה ואותו כתיב בלא וי"ו כ"כ רש"ל ולעיל בשם גדלי' כתבתי דרב רמ"א ס"ל דנקרא אחר גדליה בן אחיקם אע"ג דריע מזלי' ונהרג וכן ס"ל בקיבץ דכותבין ישעי' בוי"ו כי מסתמא נקראו אחר ישעי' הנביא ובס"מ פסק מן הסתם יש ליתן שני גיטין אחד בוי"ו והשני בלא וי"ו ואם אומר דשמו בוי"ו או בלא וי"ו שומעין לו ושם שעיה עיין באות שין.

 **.31שו"ת חתם סופר חלק ד (אבן העזר ב) סימן כה**

וע"ד שם אביו ישעי'…

אמנם אי לא נודע קריאתו אז צריך ב' גטין צריכי' לכתוב וליתן תחלה שם ישעיהו בלא ויו כדעת יש"ש בפ' השולח דמייתי לי' ב"ש בשמות אנשים דאע"ג דהנביא ישעי' נכתב לעולם בויו ושם אחד מצינו בדברי הימים בלא ויו מ"מ בסתמא לא נקרא על שם הנביא הואיל ונהרג ממנשה והבית שמואל כ' עליו דרמ"א לא חשש לזה כדחזינן בשם גדלי' דאיכא גדלי' בן אבי צפני' מ"מ ס"ל לרמ"א לכתוב מלא דגדליהו בן אחיקם מפורסם יותר ולא חשש רמ"א שגדלי' בן אחיקם נהרג…

ונ"ל דגם רמ"א מודה דאין קורין שם על מי שלא הי' סופו טוב ומודה רמ"א דיש לכתוב עקיבה בה"א בסוף ולא באלף אע"ג דכל ר"ע בש"ס באלף בסוף מ"מ מפני שסרקו בשרו במסרקות של ברזל וזה נרמז באלף שיצאה נשמתו באחד ע"כ כותבי' ה"א בסוף שמרמז על

שמחה הנרמז בס"ת =בסופי תיבות= אור זרוע לצדיק ולישרי לב שמחה כמו שגילה בחלום לרבנו יצחק אור זרוע וכמ"ש מהרש"ל ולזה נתכוון נחלת שבעה בשם עקיבה ע"ש

 **.32שולחן ערוך יורה דעה הלכות מאכלי עובדי כוכבים סימן קטז**

סעיף ה

צריך ליזהר מליתן מעות בפיו, שמא יש עליהן רוק יבש של מוכי שחין. ולא יתן פס ידו תחת שחיו, שמא נגע ידו במצורע או בסם רע. ולא יתן ככר לחם תחת השחי, מפני הזיעה. ולא יתן תבשיל ולא משקים תחת המטה, מפני שרוח רעה שורה עליהם. ולא ינעוץ סכין בתוך אתרוג או בתוך צנון, שמא יפול אדם על חודה, וימות. הגה: וכן יזהר מכל דברים המביאים לידי סכנה, כי סכנתא חמירא מאיסורא ויש לחוש יותר לספק סכנה מלספק איסור, ולכן אסור לילך בכל מקום סכנה כמו תחת קיר נטוי או יחידי בלילה, וכן אסרו לשתות מים מן הנהרות בלילה או להניח פיו על קלוח המים לשתות, כי דברים אלו יש בהן חשש סכנה (רמב"ם). ומנהג פשוט שלא לשתות מים בשעת התקופה, וכן כתבו הקדמונים, ואין לשנות (אבודרהם ומרדכי ס"פ כל שעה רוקח סימן ער"ה ומהרי"ל ומנהגים). עוד כתבו שיש לברוח מן העיר כשדבר בעיר, ויש לצאת מן העיר בתחלת הדבר, ולא בסופו (תשובת מהרי"ל סי' ל"ה /מ"א/). וכל אלו הדברים הם משום סכנה, ושומר נפשו ירחק מהם ואסור לסמוך אנס או לסכן נפשו בכל כיוצא בזה. (ועיין בחושן משפט סימן תכ"ז).

 **.33פתחי תשובה יורה דעה סימן קטז**

(ו) לידי סכנה - …ועיין בתשובת אדני פז סי' כ"ה וסי' ל"ד שכתב דיכול לקרות שני בנים בשם אחד בין מת אחד או שניהם חיים ושם בהשמטות כתב דמ"מ יש לחוש משום עין הרע ובאם מת אחד אין לקרות לשני בשם זה משום ריע מזלא ע"ש. ונראה פשוט דגם באיש נכרי שאינו אחיו שייך ריע מזלא ואפשר דמזה הטעם שם רשעים ירקב דלא מסקינן בשמייהו משום ריע מזלא…

 **.34משלי פרק י**

(ז) זֵכֶר צַדִּיק לִבְרָכָה וְשֵׁם רְשָׁעִים יִרְקָב:

 **.35רש"י משלי פרק י**

(ז) ושם רשעים ירקב - רקבון עולה בשמם שאין אדם חפץ להזכיר שמו והוא משתכח מאליו:

 **.36תלמוד בבלי מסכת יומא דף לח עמוד א**

משנה. ואלו לגנאי: של בית גרמו לא רצו ללמד על מעשה לחם הפנים, של בית אבטינס לא רצו ללמד על מעשה הקטורת, הוגרס בן לוי היה יודע פרק בשיר ולא רצה ללמד, בן קמצר לא רצה ללמד על מעשה הכתב. על הראשונים נאמר בזכר צדיק לברכה, ועל אלו נאמר ושם רשעים ירקב.

 **.37רש"י מסכת יומא דף לח עמוד א**

בן לוי - כלומר מן הלוים.

פרק - הכרעת קול נעימה.

על מעשה הכתב - קושר ארבעה קולמוסין בארבע אצבעותיו וכתב שם בן ארבע אותיות כאחד.

 **.38תלמוד בבלי מסכת יומא דף לח עמוד ב**

מאי ושם רשעים ירקב? אמר רבי אלעזר: רקביבות תעלה בשמותן, דלא מסקינן בשמייהו.

 **.39רש"י מסכת יומא דף לח עמוד ב**

רקביבות - רדולי"א +חלודה+ חלודה, ככלי ברזל שאין משתמשין בו.

דלא מסקי בשמייהו - לא יקרא אדם לבנו שם אדם רשע.

 **.40שו"ת שואל ומשיב מהדורה תניינא חלק ג סימן טו**

…ומ"ש על דברת פתחי תשובה ביו"ד סי' קט"ז דאסור לקרות בן שנולד על שם בנו שכבר מת ממה שכתב רש"י בד"ה א' מ"ג דדוד ע"ה קרא לבן הנולד על שם בנו שמת יפה כתבת…

 **.41שמואל ב פרק ה**

(יג) וַיִּקַּח דָּוִד עוֹד פִּלַגְשִׁים וְנָשִׁים מִירוּשָׁלִַם אַחֲרֵי בֹּאוֹ מֵחֶבְרוֹן וַיִּוָּלְדוּ עוֹד לְדָוִד בָּנִים וּבָנוֹת:

(יד) וְאֵלֶּה שְׁמוֹת הַיִּלֹּדִים לוֹ בִּירוּשָׁלִָם שַׁמּוּעַ וְשׁוֹבָב וְנָתָן וּשְׁלֹמֹה:

(טו) וְיִבְחָר וֶאֱלִישׁוּעַ וְנֶפֶג וְיָפִיעַ:

(טז) וֶאֱלִישָׁמָע וְאֶלְיָדָע וֶאֱלִיפָלֶט:

 **.42דברי הימים א פרק ג**

(ה) וְאֵלֶּה נוּלְּדוּ לוֹ בִּירוּשָׁלָיִם שִׁמְעָא וְשׁוֹבָב וְנָתָן וּשְׁלֹמֹה אַרְבָּעָה לְבַת שׁוּעַ בַּת עַמִּיאֵל:

(ו) וְיִבְחָר וֶאֱלִישָׁמָע וֶאֱלִיפָלֶט:

(ז) וְנֹגַהּ וְנֶפֶג וְיָפִיעַ:

(ח) וֶאֱלִישָׁמָע וְאֶלְיָדָע וֶאֱלִיפֶלֶט תִּשְׁעָה:

(ט) כֹּל בְּנֵי דָוִיד מִלְּבַד בְּנֵי פִילַגְשִׁים וְתָמָר אֲחוֹתָם:

 **.43רש"י דברי הימים א פרק ג**

(ו) ואלישמע ואליפלט - ואלידע ואליפלט (בשמואל ב' ה') אינו מונה אליפלט אלא פעם אחת ואינו מונה כי אם ז' וכאן מונה ט' וזהו טעמא אליפלט בנו מת ונולד לו בן אחר לאחר כן ונקרא שמו כמו כן אליפלט שהיה הוא שמנה לשם וגם אלישמע מונה כאן ב' פעמים כמו כן נוכל לומר שמת ונולד לו אחר וגם א' מאלו מת ונשארו שבעה…

 **.44שו"ת אפרקסתא דעניא חלק א סימן קא**

בקריאת שם אחר מדוכא ביסורים

שאלה אם נכון ליזהר מלקרות שם בנו בשם אחר צדיק וחסיד שכל ימי חייו הי' מדוכא ביסורין ר"ל, לענ"ד נכון ליזהר דשמא גרים, ומצאתי און לי עפמ"ש הבאה"ט אה"ע סי' קכ"ט ס"ק ל"ז בשם מהרי"ו דכ' ז"ל ירמיהו יש להסתפק אם כותבי' בוא"ו או בלא וא"ו, ואם הי' בא מעשה לידי הייתי נותן ב' גיטין, והבאה"ט מסיים: ובסדר שמות לא פסק כן ע"ש, ושם כ' ז"ל בלא וא"ו כו', אע"ג דירמי' הנביא לא נמצא רק פ"א חס"ו, מ"מ כיון בש"ס מצינו בלא וא"ו כותבי' בלא ו' וא"צ ב' גיטין ע"ש…

וי"ל משום שירמי' הנביא הי' מורדף ומדוכא כל ימיו, כמו שהעיד על עצמו, "אני הגבר ראה עני בשבט עברתו", ועי' רד"ק יחזקאל א' ב' בשם תרגום ירושלמי יחזקאל נביא בר ירמיהו נביא, ונקרא ירמיהו בוזי על שהי' מבזין אותו ע"ש, ומצאתי כתוב דשם ירמי' מורה על המרירות, ומה"ט י"ל שהקפידו חז"ל שלא לקרות שם הבן ע"ש הנביא ירמיהו בוא"ו, כי היכי דלא ליתרע מזלי', וא"ל משום הוראת השם עצמוא), דא"כ מה אהנו בחסרון הוא"ו, א"ו משום המאורעות המרים של הנביא מנעו א"ע מלהקרות בשמו…

אמנם בשו"ת רמ"ץ יו"ד סי' פ"ז נשאל אם לקרות בן הנולד על שם אחיו החריף ויר"א שמת, והשיב שנכון לעשות כן, וכן ראיתי רבים נוהגי' כן, ואין שום חשש, אחרי שכן מבו' ברש"י (דהי"א ג' ח') שדהמע"ה קרא בניו אלישמע ואליפלט ע"ש אחיהם שמתו, וכ"כ בתשו' ק"נ סי' כ', ומ"ש דנרא' קצת מס"ח סי' רמ"ד שיש חשש, ידע מעלתו שבודאי בעל ס"ח לא בא להחמיר נגד המפורש בקרא להתיר כו' אבל אין שום קפידא לאחרים, וכן המעיין בס"ח שם יבין דמיירי מע"א ע"ש יתר דבריו ז"ל.

וראיתי בס' ילקה"ג ביבמות כ"ד, שהביא משו"ת בי"צ יו"ד ח"ב סי' קס"ג, שה"ר לדברי תשו' אד"פ בהשמטות הנ"ל, דבשמות יש לחוש לריע מזלי', מיבמות שם דאמר רבא אע"ג דבכה"ת כולה אין מקרא יוצא מידי פשוטו, מ"מ ביבם יקום ע"ש אחיו לנחלה ולא לשם, ולכאו' למה לא חששו חז"ל לקיים גם פשוטו ולצוות שיתן היבם שם הנולד כשם אחיו המת, הרי במלקות דצותה תורה ארבעים יכנו ורבנן בצרי חדא, וכ' ברטנורא דמרים המקל להכות לקיים מקרא כפשוטו, ולמה לא חיישי הכא נמי לזה, אלא עכצ"ל משום דריע מזלי' שלא הניח בנים עכ"ל…

והילקה"ג שם כ', דהא דכ' האד"פ הנ"ל דריע מזלי' כונתו על הא דאמז"ל בני חו"מ במזלא תליא, והעירני יד"נ הה"ג מוהר"ר גרשון מענדל קאהן נ"י אבדק"ק סענזשארץ, דא"כ איכא נמי קפידא בהי' הנפטר עני, ויפה העיר אבל הרואה בס"ח הנ"ל יראה דמכח שמא גרים קאתי עלה, ודוקא בבני וחיי, שהביא שם ראי' מן הכתובים שהשם גורם לטוב…

ובעיקר הדבר בהא דהאד"פ הנ"ל כ' בס' מנ"פ, סס"י קט"ז, דבס' עליות אליהו כ' בשם הגר"א ז"ל, בדרך סגולה לקרות הילד בשם אחיו המת ולהוסיף עוד שם, ושם המת לאחרונה, ובשו"ת בי"צ יו"ד מ"ב סי' קע"ג הכריע ג"כ כהגר"א הנ"ל, וגם אני שמעתי בשם הגה"צ מהרה"ל ז"ל מקאלאמעא שהי' נהוג לצוות כן.

מכל הלין נלע"ד, דעל עניות לחוד ודאי אין להקפיד, דהוא רגיל והווה תמיד כמעט ברוב בנ"א, ואין עניות אלא בדעת (נדרים מ"א, ותק"ז ד"ז, ור"ח שער היראה פי"ד) והכל לפי זכותו (משנה קידושין פ"ב, ותוס' ותוי"ט שם. ובפלפולא חריפתא בסנהדרי' פ"ד סי' ה' סק"צ). והחוש מעיד דמעשים בכ"י דהמת הי' עני ואביון והנקרא על שמו הוא עשיר, אלא דאם כל ימיו ר"ל הי' מדוכא במאורעות שונות היוצאים מהרגילות, אז יש מקום לקפידא, ונראה דגם זה אינו כלל גדול בלי יוצא מן הכלל, דישנם צדיקים שסובלים כזאת וכזאת שנתפסים בעון הדור ר"ל, ויש שמקבלים ע"ע יסורים וחלאים רעים ר"ל לכפר על בני דורם כידוע מהש"ס, וחלילה לומר דשמם גורם לרעה ח"ו, אדרבה נפיש זכותם להיות מגן ומחסה לכל אשר יקרא בשמם והוא הגון לזה…

 **.45דברים פרשת כי תצא פרק כה**

(ה) כִּי יֵשְׁבוּ אַחִים יַחְדָּו וּמֵת אַחַד מֵהֶם וּבֵן אֵין לוֹ לֹא תִהְיֶה אֵשֶׁת הַמֵּת הַחוּצָה לְאִישׁ זָר יְבָמָהּ יָבֹא עָלֶיהָ וּלְקָחָהּ לוֹ לְאִשָּׁה וְיִבְּמָהּ:

(ו) וְהָיָה הַבְּכוֹר אֲשֶׁר תֵּלֵד יָקוּם עַל שֵׁם אָחִיו הַמֵּת וְלֹא יִמָּחֶה שְׁמוֹ מִיִּשְׂרָאֵל:

 **.46תלמוד בבלי מסכת יבמות דף כד עמוד א**

ת"ר: והיה הבכור - מיכן שמצוה בגדול לייבם; אשר תלד - פרט לאילונית שאין יולדת; יקום על שם אחיו - לנחלה, אתה אומר: לנחלה, או אינו אלא לשם? יוסף - קורין אותו יוסף, יוחנן - קורין אותו יוחנן? נאמר כאן יקום על שם אחיו, ונאמר להלן דעל שם אחיהם יקראו בנחלתם, מה שם האמור להלן נחלה, אף שם האמור כאן לנחלה; ולא ימחה שמו - פרט לסריס ששמו מחוי. אמר רבא: אע"ג דבכל התורה כולה אין מקרא יוצא מידי פשוטו, הכא אתאי גזרה שוה אפיקתיה מפשטיה לגמרי.

 **.47רש"י מסכת יבמות דף כד עמוד א**

מכאן שמצוה בגדול - הכי דריש ולקחה לו לאשה ויבמה והיה הבכור המייבם יהיה הבכור.

אשר תלד - ואותה יבמה תהא ראויה לילד פרט לאילונית.

יקום - היבם על שם אחיו לנחול נחלתו ולא יחלקו אחיו עמו.

אתה אומר לנחלה - והאי יקום ביבם משתעי.

או אינו - אלא בבן שיולד לו משתעי שאם היה שם המת יוסי קורין לזה יוסי.

אין מקרא יוצא מידי פשוטו - ואע"ג דדרשינן ליה לדרשא מידי פשוטו מיהו לא נפיק לגמרי.

ואפיקתיה לגמרי - שאין צריך לקרות לבנו בשם אחיו המת והכי גמר לה מרביה.

 **.48תוספות מסכת יבמות דף כד עמוד א**

או אינו אלא לשם - ויהא כוליה קרא כפשטיה ולא נדרוש מבכור דמצוה בגדול לייבם אלא ה"ק והיה הבכור פי' הראשון שתלד היבמה יקרא שמו בשם המת ויליף בג"ש דלאו שם ממש קאמר אלא לנחלה וכיון דלנחלה קאמר ליכא לאוקומי קרא אלא ביבם דאי על הבכור שתלד היבמה קאמר קרא שיקום על שם המת לנחלה שאותו בכור יירש את המת דאם כן יקום על שם אחי אביו מיבעי ליה דהשתא לא שייך למימר דה"ק אמרו ליה ליבם כדקאמ' בסמוך.

 **.49שו"ת דברי מלכיאל חלק ג סימן עה**

…ומ"ש שלא לקרוא בשם בנו המת משום ריע מזלו. כ"כ גם בסידור יעב"ץ בהלכות מילה בנחל תשיעי וכתב שם בשם ס"ח שלא לקרוא בנו בשם אדם שלא הצליח ע"ש:

 **.50שו"ת אגרות משה יורה דעה חלק ב סימן קכב**

אם יש קפידא לקרא שם תינוק על שם קרוב אחד שמת צעיר כבן כ"ח שנה ט"ו טבת תשכ"ח. מע"כ ידידי הנכבד מהר"ר חיים ברעסלער שליט"א.

הנה בדבר ליתן שם לתינוק הנולד בשם שנקרא אחד קרוב שמת צעיר לימים, יש בזה קצת קפידא. דהא איתא ביש"ש גיטין פ"ד סימן ל"א בדיני השמות בשם ישעיה כתב דאף שישעיהו הנביא היה נקרא ישעיהו אין העולם רגילין לקרות על שם הנביא משום דרוע /דריע/ מזליה שנהרג אלא קראו אותו ישעיה על שם ישעיה שנמצא בדה"י, והובא בב"ש בשמות אנשים אות י' אבל כתב שהרמ"א שכתב /אהע"ז/ בסימן קכ"ט סעיף כ"ו דצריך בסתמא לכתוב גדליהו אם לא שאומר בודאי ששמו גדליה פליג, דהא טעם הרמ"א הוא דבסתמא נקרא אחר גדליהו בן אחיקם אף שנהרג, אלמא דסובר הרמ"א דאין להקפיד על זה דלא כיש"ש. אך אולי יש לומר דלא פליג הרמ"א אלא בשם נביא וצדיק מפורסם בהקראי כהא דישעיהו וגדליהו שמכיון שהיו נביאים וצדיקים אין להקפיד כל כך מצד שאירע מזלייהו דעכ"פ עדיפי מלקראו בשם אנשים אחרים שהם אינשי דעלמא, אבל בשמות דאינשי דעלמא אפשר מודה שיש להקפיד כדסובר היש"ש…

ומ"מ סובר הרמ"א דליכא קפידא לקרא בשם גדליהו, שלכן כיון שגדליהו בן אחיקם יותר מפורסם בעולם מצד המאורעות שנאמר בו ומצד הצום הקבוע בכל שנה בשביל הריגתו, וגדליה אבי אביו של צפניה הנביא לא ידוע לאינשי כל כך תלינן שנקרא על שם גדליהו בן אחיקם, אבל אם היה קפידא שלא לקרא בשם גדליהו מחמת דריע מזליה שנהרג היה לן לתלות שנקרא על שם גדליה אבי אביו של צפניה הנביא, וא"כ משמע שפליג הרמ"א גם בסתם אינשי שהם שוין במעשיהם שאין קפידא מלקרות שם תינוק על שם אחד שנהרג. ונמצא שאיכא בזה מחלוקת היש"ש והרמ"א דלהיש"ש איכא קפידא ולהרמ"א ליכא קפידא. אבל עיין בחת"ס אה"ע ח"ב סימן כ"ה שסובר שגם הרמ"א מודה למהרש"ל שאיכא קפידא ושם גדליהו וכן שם ישעיהו שאני שמצינו בדה"י ממחלקות הלוים שהתייחסו על הדוכן גדליהו השני וישעיהו השמיני עיי"ש ונמצא לדידיה שלכו"ע יש קפידא. ולכן מן הראוי להקפיד שלא לקרא בשם מי שהיה ריע מזליה.

אבל לא ידוע במת על מטתו כשלא היה זקן באיזו שנים שייך להחשיב שהוא ריע מזליה דהא שמואל הנביא ושלמה המלך חיו רק נ"ב שנה ורגילין טובא ביותר לקרא בשמם שמואל ושלמה, וחזקיהו המלך חיה רק נ"ד שנה וקורין בשמו, וא"כ אפשר שלא נחשב ריע מזליה כלל במת על מטתו אף שהיה עוד צעיר מזה במותו דהשנים שנקצבו להאדם אולי אינו ענין קללה, אלא שליותר לא ראה הקב"ה בו צורך שיהיה בעוה"ז לבד מאלו שמתו לעונש דמיתה וכרת ובני עלי שמפורש בקרא דהוא לעונש משום החטא. אך אלו שמתו קודם שהולידו בנים מסתבר שהוא מצד ריע מזליה לעונש ויש טעם להקפיד שלא לקרא תינוק בשמם. ולכן בעובדא זו שאחותו מתה בת כ"ח שנה אם מתה בלא בנים ודאי יש להקפיד שלא לקרא הבת הנולדה לו על שמה, ואם יש לה בנים הוא ספק אם הוא לעונש ויש קפידא או שהוא מצד קצבת השנים וליכא קפידא. ולכן מכיון שלהב"ש איכא פלוגתא דרבוותא דרמ"א סובר שאין להקפיד כלל מצד ריע מזליה רשאי שלא להקפיד כיון שאיכא תרי ספיקי, אבל אם אשתו מקפדת אין לו לבטל דעתה מאחר שעכ"פ יש מקום להקפיד.

אבל נראה דאם ישנה השם במקצת מכפי שנקראה אחותו אין שוב בזה קפידא, דהא כתב היש"ש שם ואולי כיוונו למעלת הנביא ושינו בו קצת, היינו ששם ישעיה שאצלינו הוא על שם הנביא אבל מפני שאירע מזליה שינו קצת לקרא ישעיה ולא ישעיהו. וזה מהני לסלק הקפידא, וכן איתא בחת"ס סימן כ"ח בשם עקיבא שאצלינו הוא על שם ר' עקיבא התנא ומשנים הרבה לכתוב עקיבה בהא אף שבגמ' נכתב עקיבא באלף כי היכי דיהיה שינוי קצת באשר שר"ע נהרג עיי"ש, הרי חזינן דשינוי קצת מסלק הקפידא. ואם הוא שם שאין יכולין לעשות איזה שינוי טוב לקוראה בשני שמות דהוא להוסיף עוד שם על שם האחות, וזה ודאי מועיל לסלק הקפידא. ידידו, משה פיינשטיין